Paul Nurse

Paul Maxime Nurse (* 25. január 1949, Norwich, Spojené kráľovstvo) je anglický genetik. 

V roku 2001 dostal Nobelovu cenu za fyziológiu alebo medicínu (spolu s Lelandom Hartwellom a Timom Huntom) za objavy v oblasti bunkového cyklu.

Životopis 
V roku 1970 získal BSc z biológie na University of Birmingham, doktorandské štúdium ukončil v roku 1973 na University of East Anglia z bunkovej biológie a biochémie. Vo svojej doktorandskej práci pokračoval v laboratóriu Murdocha Mitchisona na University of Edinburgh v rokoch 1973 - 1979.

V roku 1976 ako prvý objavil v kvasinkách druhu Schizosaccharomyces pombe gén cdc2. V roku 1987 zistil, že práve tento gén hrá kľúčovú úlohu v regulácii bunkového cyklu, teda v načasovaní udalostí ako je delenie buniek, alebo ich jadier. Nursov tím pritom identifikoval rovnaký gén aj u človeka, čím okrem iného dokázal, že zákony bunkového cyklu sú rovnaké u rastlín, zvierat i človeka. Predovšetkým za tento objav dostal Nobelovu cenu. Objav môže mať zásadný vplyv aj v medicíne, najmä liečbe rakoviny, pretože rakovinové bunky majú bunkový cyklus narušený, čo umožňuje ich masívne delenie - liečba by mohla spočívať v obnove klasického cyklu.

V roku 1984 začal pracovať v Imperial Cancer Research Fund (ICRF, dnes Cancer Research UK), v roku 1988 ako vedúci katedry mikrobiológie na University of Oxford. V roku 1993 sa vrátil do ICRF ako riaditeľ výskumu, v roku 1996 bol vymenovaný za generálneho riaditeľa.

V roku 2003 sa stal prezidentom Rockefeller University v New Yorku.  V roku 2011 sa stal prvým riaditeľom Francis Crick Institute
. V rokoch 2010 - 2015 bol prezidentom Kráľovskej spoločnosti.

Osobný život 
V roku 1971 sa oženil s Anne Teresa Talbott, majú dve dcéry.. Sarah, ktorá pracuje v televízii ITV, a Emily, fyzičku pracujúcu v University College London a CERNe. Sám sa označuje za skeptického agnostika.

Referencie

Iné projekty

Externé odkazy 
 Hosť: Paul Nurse, nositeľ Nobelovej ceny za fyziológiu. Moderuje Daniel Stach na ČT24
 Paul Nurse v Nature

Zdroj 

Anglickí biológovia
Britskí genetici
Nositelia Nobelovej ceny za fyziológiu alebo medicínu
Britskí nositelia Nobelovej ceny
Držitelia Copleyovej medaily
Prezidenti Kráľovskej spoločnosti
Členovia United States National Academy of Sciences
Osobnosti z Norwichu
Absolventi University of Birmingham
Absolventi University of East Anglia
Vyučujúci na University of Oxford